**8521 Nagyacsád, Deák Ferenc u. 1-3.**

**ikt.szám: ……../2019.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2019. augusztus 7- én 19 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Süle István

 Szórád Zoltán

 Tima Zolátn Ferenc

 képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**49/2019.(VIII.7.) önkormányzati határozat**

Nagyacsád Község Önkormányzatának képviselő-testülete 2019. augusztus 7-i ülésének napirendjét az alábbiak szerint határozza meg:

1. Polgárőrség támogatási ügye

Előadó: polgármester

1. Magyar Falu Programban benyújtandó pályázatok tárgyalása

Előadó: polgármester

1. Ifjúsági klub felújításának tárgyalása

Előadó: polgármester

1. 2/3 hrsz alatti ingatlan bekerítésének tárgyalása

Előadó: polgármester

1. Helyi Választási Bizottság tagjainak megválasztása

Előadó: polgármester

1. Településkép védelméről szóló …/2019. önkormányzati rendelet elfogadása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Polgárőrség támogatási ügye**

**Előadó: polgármester**

Szalóky Nándor polgármester elmondja, hogy a Nagyacsádi Polgárőrség támogatás kéréssel fordult az önkormányzathoz. A működési költségeik fedezetére szükségük van 40.000.- Ft támogatásra. Elmondja, hogy a polgárőrség elnöke tájékoztatta, hogy előreláthatólag decembertől felfüggesztik a működésüket.

Süle István képviselő elmondja, hogy nagyon sok a papírmunka, nem ér rá foglalkozni a polgárőrséggel.

Szalóky Nándor polgármester 40.000.- Ft támogatást javasol.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**50/2019.(VIII.7.) önkormányzati határozat**

Nagyacsád Község Önkormányzat képviselő-testülete úgy döntött, hogy 40.000.-Ft támogatást nyújt Nagyacsád Polgárőr Egyesület (8521 Nagyacsád, Deák u. 1-3) részére.

Felelős:polgármester

Határidő:azonnal

**2)Magyar Falu Programban benyújtandó pályázatok tárgyalása**

**Előadó: polgármester**

Szalóky Nándor polgármester elmondja, hogy a Magyar Falu Programban új pályázatok kerültek kiírásra. Ezek közül temető felújításra szeretne pályázatot benyújtani, melynek keretében a ravatalozón kellene tetőt cserélni, külső, belső felújítást elvégezni. Az útfelújításra kiírt pályázatban a külterületi utakat szeretné felújítani, mert a Tőzeg felé vezető utat személyautóval is járhatóvá szeretné tenni. Az eszközfejlesztéses pályázatban traktor beszerzésére van lehetőség. Ezt a három pályázatot próbálnánk meg beadni.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**51/2019.(VIII.7.) önkormányzati határozat**

A Magyar Falu Program keretében

1. Nagyacsád Község Önkormányzat Képviselő-testülete úgy döntött, hogy a Magyar Falu Program keretében „ Önkormányzati tulajdonú utak” című, MFP-ÖTU/2019 azonosító számú pályázaton való részvételt támogatja.
2. Nagyacsád Község Önkormányzat Képviselő-testülete úgy döntött, hogy a Magyar Falu Program keretében „ Eszközfejlesztés belterületi közterület karbantartására” című, MFP-KKE/2019 azonosító számú pályázaton való részvételt támogatja.
3. Nagyacsád Község Önkormányzat Képviselő-testülete úgy döntött, hogy a Magyar Falu Program keretében „ Temető fejlesztése” című, MFP-FFT/2019 azonosító számú pályázaton való részvételt támogatja.
4. Nagyacsád Község Önkormányzat Képviselő-testülete felhatalmazza a polgármestert, hogy támogatási kérelmeket nyújtson be és a támogatási kérelem benyújtásához szükséges kötelezően előírt egyéb nyilatkozatokat megtegye.

Határidő:azonnal

Felelős: polgármester

**3)Ifjúsági klub felújításának tárgyalása**

**Előadó: polgármester**

Szalóky Nándor polgármester elmondja, hogy az Ifjúsági Klub felújítása időszerűvé vált. Választás előtt ígértük a felújítását, el kellene kezdeni. Több helyről kért árajánlatot, de egyedül a Bodó Kft. adott ajánlatot a két ablakra és a bejárati ajtóra 561.915.- Ft összegben. Még a villanyvezetéket szeretné felújítani, de nagyon rövid a határidő. A belső felújítás keretében még lambériát és a belső festést kellene megcsinálni.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**52/2019.(VIII.7.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nagyacsád, Kossuth u. 27. szám alatti Ifjúsági Klubot felújításáról. A felújítás keretében 561.915 Ft összegben nyílászárók cseréjével megbízza a Bodó Kft-t (8500 Pápa, Vásár utca 2.).

Felelős: polgármester

Határidő: azonnal

**4)2/3 hrsz alatti ingatlan bekerítésének tárgyalása**

**Előadó: polgármester**

Szalóky Nándor polgármester elmondja, hogy az emberek szeméttelepnek használják ezt a területet. Ki lett pucolva, nem szeretné, ha ismét oda hordanák. Nem teljes kerítésről van szó. A kerítés közé beépítésre kerülne egy kapu is. A kerítés hossza 10,4 és 10,2 méter. A két kerítés között lenne a kapu. A beruházás költsége 139.700.- Ft a munkadíj és 284.500.- Ft az anyag költség.

Szórád Zoltán képviselő elmondja, hogy sötétben aki ki akarja vinni oda a szemetet, ki is fogja.

Szalóky Nándor polgármester elmondja, hogy egy visszatartó erő, mert a másik oldalon egy árok van, azon nehéz lenne átvinni.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**53/2019.(VIII.7.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nagyacsád, 2/3 hrsz alatti ingatlanra kerítést épít 2.068.500.-Ft összegben, BetonX Kft által kiadott árajánlat alapján. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

**5)Helyi Választási Bizottság tagjainak megválasztása**

**Előadó: polgármester**

Szalóky Nándor polgármester elmondja, hogy a mandátuma a HVB-nak lejárt. Szükséges a Képviselő-testületnek újra választani. Első körben a régi bizottsági tagok lettek felkérve, Gyenge Renáta nem vállalta, volt aki nem volt elérhető. Ismerteti az előterjesztést.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**54/2019. (VIII.7.) önkormányzati határozat**

Nagyacsád Község Önkormányzat Képviselő-testülete a Ve. 14§ (4) és 23 § alapján a helyi választási bizottság tagjait az alábbiak szerint megválasztja:

A helyi választási bizottság tagjai:

Dolgos Gyuláné Nagyacsád, Kossuth u. 4.

Dolgos Zsoltné Nagyacsád, Petőfi u. 10.

Gregositsné Szabó Gyöngyi Nagyacsád, Kert u. 8.

Nagy József Nagyacsád, Petőfi u. 12.

Árva Gáborné Nagyacsád, Ifjúság u. 1.

Póttag:

Mala Anasztázia Nagyacsád, Széchenyi u. 14.

Kiss Károly Nagyacsád, Ifjúság u. 13.

Felelős: jegyző, aljegyző

Határidő: 2019. augusztus 31.

**6)Településkép védelméről szóló …/2019. önkormányzati rendelet elfogadása**

**Előadó: polgármester**

Szalóky Nándor polgármester ismerteti az előterjesztést, elmondja, hogy a rendelet-tervezet lakossági fóruma megtartásra került, 21 nap eltelt, így a rendelet elfogadható. Ismerteti a tartalmát.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**9/2019.(VIII.16.) önkormányzati rendelete**

## Nagyacsád község Önkormányzat Képviselő-testülete úgy döntött, hogy a Településkép védelméről szóló 13/2017. (XII. 29.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**7)Vegyes ügyek**

**Előadó: polgármester**

Szalóky Nándor polgármester elmondja, hogy a Bakonykarszt Zrt. elkészítette a Gördülő Fejlesztési Tervet a 2020-2034 időszakra, mind a 26. sorszámú Nemesgörzsöny ivóvízellátó víziközmű-rendszer, mind a 76. sorszámú Nagyacsád szennyvízelvezető és –tisztító víziközmű-rendszer tekintetében.

Ismerteti a beruházási és pótlási terveket.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**55/2019. (VIII.7.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 76. sorszámú, Nagyacsád szennyvízelvezető és –tisztító víziközmű-rendszer 2020-2034. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

Szalóky Nándor polgármester megkérdezi, hogy 26. sorszámú Nemesgörzsöny ivóvízellátó víziközmű-rendszer tervével kapcsolatban van-e valakinek kérdése?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**56/2019. (VIII.7.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Bakonykarszt Zrt által készített, 26. sorszámú Nemesgörzsöny ivóvízellátó víziközmű-rendszer 2020-2034. időszakra szóló Gördülő Fejlesztési Tervét. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

Szalóky Nándor polgármester elmondja, hogy az EON-nal kötött karbantartási szerződés lejár, letelt a 4 év. Ismét szükséges a szerződés megkötése. Ha nincs szerződés, minden meghibásodást fizetni kell. Akkor felújították a lámpatesteket. Nem is nagyon volt velük gond. Havi díjat állapítottak akkor meg, 288 ezer volt az éves költsége. Most ez 371 ezer Ft-ra emelkedik. Ismét felújítják, mert 4 éves az üzemidő az égőknél és a trafóknál.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**57/2019. (VIII.7.) önkormányzati határozat**

Nagyacsád Község Önkormányzat Képviselő-testülete úgy döntött, hogy a közvilágítási aktív berendezések üzemeltetésére szerződés köt az E.ON Észak-dunántúli Áramhálózati Zrt.-vel.(9027 Győr, Kandó Kálmán u. 11-13.) Felhatalmazza a Polgármestert a szükséges intézkedések megtételére.

Felelős: polgármester

Határidő:azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. augusztus 7-i nyilvános ülést 19 óra 53 perckor berekeszti.

K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**